Diari Oficial de la Generalitat Valenciana


Sumari del DOGV 1542, del 15-05-1991 (1991/821123)

RESOLUCIÓ de 10 d'abril de 1991, de la Conselleria d'Administració Pública, per la qual s'adhereixen al Consorci per al Proveïment d'Aigües i Sanejament de la Marina Alta, els municipis d'Alcalalí, Murla, Parcent i Pedreguer, i també la Generalitat Valenciana mitjançant la Conselleria d'Obres Públiques, Urbanisme i Transports, i es modifiquen els seus estatuts.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1542

Data del DOGV
:   15-05-1991

Secció del DOGV
:   ALTRES DISPOSICIONS

Número del document
:   1991/821123


Data del document
:   10-04-1991

Organisme emissor
:   Conselleria d'Administració Pública

Tipus de document
:   Resolució

RESOLUCIO de 10 d'abril de 1991, de la Conselleria d'Administració Pública, per la qual s'adhereixen al Consorci per al Proveïment d'Aigües i Sanejament de la Marina Alta, els municipis d'Alcalalí, Murla, Parcent i Pedreguer i també la Generalitat Valenciana mitjançant la Conselleria d'Obres Públiques, Urbanisme i Transports, i es modifiquen els seus estatuts.  
Els municipis d'Alcalalí, Murla, Parcent i Pedreguer, tots de la província d'Alacant, van acordar en sessions plenàries, amb el quòrum legalment establert, adherir-se al Consorci per al Proveïment d'Aigües i Sanejament de la Marina Alta. El Ple de les Corts Valencianes, en sessió celebrada el 22 de febrer de 1989, va resoldre que la Conselleria d'Obres Públiques, Urbanisme i Transports hi sol·licitarà la incorporació.  
Remés l'expedient tramitat a aquesta conselleria, s'ha comprovat que compleix en tots els termes la legislació vigent i que no s'ha fet cap infracció a l'ordenament jurídic, ni detriment de les competències d'aquesta Comunitat Autònoma, ni interferència en el seu exercici.  
Per tot això, resolc:  
Primer  
Considerar adherits al Consorci per al Proveïment d'Aigües i Sanejament de la Marina Alta, els municipis d'Alcalalí, Murla, Parcent i Pedreguer, i també la Generalitat Valenciana, mitjançant la Conselleria d'Obres Públiques, Urbanisme i Transports; t considerar modificats els seus estatuts, que es transcriuen en l'annex d'aquesta disposició.  
Segon  
Tornar l?expedient tramitat a les entitats interessades, per no apreciar-s'hi cap infracció en l?ordenament jurídic, ni detriment de les competències de la Comunitat Autònoma, ni interferència en el seu exercici.  
València, 10 d'abril de 1991.   
El Conseller d'Administració Pública:   
Emèrit Bono i Martínez.  
ANNEX  
Conformement amb els acords adoptats per la Junta General del Consorci per al Proveïment d'Aigües i Sanejament de la Marina Alta, el text dels articles afectats per la modificació dels estatuts queda redactat de la manera següent:  
Article 2n. Membres  
Són membres d'aquest consorci:  
- La Generalitat Valenciana mitjançant la Conselleria d'Obres Públiques, Urbanisme i Transports.  
- La Diputació Provincial d'Alacant.  
- Els Ajuntaments d'Alcalalí, Benissa, Benitachell, Calpe, Denia, Gata de Gorgos, Jalón, Llíber, Murla, Ondara, Parcent, Pedreguer, Senija, Setla-Mirarrosa i Miraflor, Teulada, Vall de Alcalà, Vall de Ebo i Xàbia, tots de la província d'Alacant.  
Es podran admetre nous membres, previ acord del Consorci, en les condicions i amb els requisits que s'estableixen en aquests estatuts.  
Article 24  
1. En la Junta general, els membres que integren el Consorci tindran dos classes de vot: un, representatiu, que serà igual per a tots, i un altre, proporcional al tant per cent de la quota de participació de cada ens consorciat, equivalent a la cinquena part de la xifra total, segons s'indica tot seguit:  
Ens Quota de vot vot  
Consorciats Participació Representatiu Proporcional Suma   
Diputación  
Alicante - 1 - 1,000  
Alcalalí 0,505 1 0,101 1,101  
Benissa 9,803 1 1,961 2,961  
Benitachell 1,507 1 0,301 1,301  
Calpe 24,611 1 4,922 5,922  
Denia 26,774 1 5,355 6,355  
Gata de Gorgos 2,511 1 0,502 1,502  
Jalón 0,908 1 0,182 1,182  
Jávea 16,726 1 3,345 4,345  
Llíber 0,187 1 0,037 1,037  
Murla 0,219 1 0,044 1,044  
Ondara 2,329 1 0,466 1,466  
Parcent 1 0,085 1,085  
Senija 0,217 1 0,043 1,043  
Setla, Mirarrosa  
y Miraflor 1,409 1 0,282 1,282  
Teulada 8,860 1 1,772 2,772  
Vall de Alcalá 0,101 1 0,020 1,020  
Vall de Ebo 0,183 1 0,037 1,037  
Les votacions es decidiran per majoria, en sumar els vots representatius i els proporcionals emesos, llevat dels casos en què siga necessari un quòrum especial.,  
2. Caldrà la majoria absoluta del total de vots, que represente com a mínim un 51% dels interessos patrimonials, per a l'adopció d'acords en les matèries següents:  
a) aprovació de pressupostos  
b) aprovació d'operacions financeres o de crèdit  
c) concessió de quites o esperes quan l?import d'aquestes passe del 5% dels recursos ordinaris del pressupost  
d) aprovació i modificació de crèdits pressupostaris  
e) aprovació i modificació de reglaments, ordenances i tarifes  
f) assumir càrregues i gravàmens  
g) alienació de béns quan la quantia passe del 10% dels recursos ordinaris del pressupost  
h) distribució d'excedents  
i) en general, totes les matèries per a les quals calga aquest quòrum per la legislació de règim local vigent i siga d'aplicació a les finalitats d'aquest consorci.  
3. En la comissió permanent, els acords s'adoptaran per majoria simple dels vots representatius emesos pels membres presents, i en cas d'empat decidirà el vot de qualitat del president.